Video: tiitlikaitsja Cleveland Cavaliers jätkab hooaja algust hea hooga - Sport, Korvpall - Postimees.ee
28. november 2016, 10:05
FOTO: Mitchell Leff/AFP/SCANPIX
Võitjate ridades tegi kolmikduubli LeBron James, kes viskas 28 punkti, võttis 10 lauapalli ja andis kaaslastele 13 resultatiivset söötu. Clevelandi resultatiivseim oli Kyrie Irving 39 silmaga, Kevin Love lisas veel 25 punkti. Kaotajatele tõi Joel Embiid 22 silma.
Cleveland hoiab idakonverentsis 13 võidu ja 2 kaotusega kindlalt esikohta. Liigas on praegu parem võiduprotsent ainult läänekonverentsi liidril Golden State Warriorsil, kellel on koos 15 võitu ja 2 kaotust.
Teise kaotuse järjest sai hooaega edukalt alustanud Los Angeles Clippers. Los Angelese klubi kaotas võõrsil 70:91 Indiana Pacersile. Võitjatele tõid Glenn Robinson III ja Myles Turner 17 punkti. Clippersi parim oli Blake Griffin 16 silmaga.
Clippers on läänekonverentsis 14 võidu ja 4 kaotusega nüüd kolmas. Lisaks Golden State’ile edestab neid 14 võidu ja 3 kaotusega ka San Antonio Spurs.
Philadelphia – Cleveland 108:112
Phoenix – Denver 114:120
Brooklyn – Sacramento 105:122
Orlando – Milwaukee 96:104
Indiana – Los Angeles Clippers 91:70
Dallas – New Orleans 91:81
Portland – Houston 114:130
Los Angeles Lakers – Atlanta 109:94